**Wat Ek vir jou beplan** (Lirieke en musiek deur Riana Mouton © 2014)

Jeremia 29:11 Want Ék weet watter gedagtes Ek aangaande julle koester, spreek die HERE, gedagtes van vrede en nie van onheil nie, om julle 'n hoopvolle toekoms te gee.

1. Wanneer jou hemel inmekaar val

en die sterre om jou stukkend lê

beloftes nie meer sin maak nie

en jy niks meer glo wat mense sê

Jou trane wyk en slaap verdwyn

soos die seer en smart jou hart versmoor

en elke uur word gans te lank

want niks bly meer van more oor

**KOOR:** EK weet wat EK vir jou beplan

dit is voorspoed, nie trane nie

EK wil vir jou 'n toekoms gee van vrede

Roep MY aan, kom bid tot MY, vra na MY wil

As jy na MY soek met jou hele hart, sal jy MY vind

As jy na MY soek met jou hele hart, sal jy MY vind

2. Here, hou my tog net styf vas

ek wil naby aan U wees

Al woed die storms om my

is daar niks wat ek sal vrees

Te midde van onsekerheid

ontnugtering en nood

sal ek altyddeur op U vertrou

ek is veilig op U skoot

**KOOR:** EK weet wat EK vir jou beplan

dit is voorspoed, nie trane nie

EK wil vir jou 'n toekoms gee van vrede

Roep MY aan, kom bid tot MY, vra na MY wil

As jy na MY soek met jou hele hart, sal jy MY vind

As jy na MY soek met jou hele hart, sal jy MY vind

**BRUG:** Mense sal jou altyd weer teleurstel

dit is maar hoe die lewe is

Pyn en smart moes Hy verduur

verstoot deur ons in daardie uur

As jy net fyn fyn luister

na wat Sy Woord jou sê

sal jy sien dat Hy jou koester –

'n verwagting vir jou het.

**KOOR:** EK weet wat EK vir jou beplan

dit is voorspoed, nie trane nie

EK wil vir jou 'n toekoms gee van vrede

Roep MY aan, kom bid tot MY, vra my na MY wil

As jy na MY soek met jou hele hart, sal jy MY vind

As jy na MY soek met jou hele hart, sal jy MY vind

Oe.......

sal jy MY vind.